Aipytos (syn Neilea)

Aipytos (Aipytos) je v gréckej mytológii syn Neilea, bol zakladateľ mesta Prieny.

Pobrežné maloázijské mestá Myus a Prienu založili Gréci na území Károv. Zakladateľom mesta Myus bol Ión Kyarétos, syn aténskeho kráľa Kodra, ale obyvatelia Prieny, boli z polovice tébskeho a z polovice iónskeho pôvodu, lebo zakladateľmi mesta boli Filótas, potomok Pénelea a Aipytos, syn Neilea. 

Antický autor Pausanias v druhom storočí uvádza, že obyvatelia Prieny si aj napriek ťažkým časom, ktoré prežili za perzskej nadvlády, zachovali svoju identitu. Mesto Myus však ľudia opustili kvôli neznesiteľným komárom, ktoré sa veľmi premnožili po odklonení rieky Maiandros. Obyvatelia mesta sa potom presťahovali do Milétu.

Referencie 

Postavy gréckej mytológie